[]2. ลักษณะการประกอบธุรกิจ

1.  ประวัติความเป็นมาและการเปลี่ยนแปลงที่สำคัญ

บริษัท แม็ทชิ่ง สตูดิโอ จำกัด (มหาชน) ก่อตั้งเมื่อวันที่ 27 ตุลาคม 2535 โดยนายสมชาย
ชีวสุทธานนท์ และนายฐนิสสพงศ์ ศศินมานพ เพื่อประกอบธุรกิจผลิตภาพยนตร์โฆษณา (Production
House) และให้คำปรึกษาในการสร้างสรรค์งานโฆษณา ด้วยทุนจดทะเบียนเริ่มแรก 1.00 ล้านบาท
และมีพนักงานในช่วงเริ่มแรกจำนวน 16 คน
จากผลงานที่มีคุณภาพเป็นที่ยอมรับและต้องการของลูกค้า
บริษัทได้ขยายธุรกิจโดยการเพิ่มทุนและจำนวนบุคลากรโดยเฉพาะผู้กำกับที่มีฝีมือที่เป็นที่ยอมรับจากคนในวงการและองค์กรอิสระอย่างต่อเนื่อง
ปัจจุบันบริษัทมีทุนจดทะเบียนเรียกชำระแล้ว 207.74 ล้านบาท มีพนักงานจำนวนทั้งสิ้น 185 คน
และมีผู้กำกับภาพยนตร์ในสังกัดจำนวน 9 คน โดยมีสำนักงานตั้งอยู่ที่ 305/10 ซอยสุโขทัย 6
ถนนสุโขทัย แขวงดุสิต เขตดุสิต กรุงเทพมหานคร

ทั้งนี้ในเดือนกันยายน 2545 บริษัท ได้มีการปรับโครงสร้างกลุ่มบริษัท โดยการนำบริษัทย่อย 3
บริษัทคือ บริษัท เกียร์เฮด จำกัด , บริษัท แม็ทชิ่ง เอ็นเตอร์เทนเม้นท์ จำกัด และบริษัท แฟ็ทแมน
แอนด์ ลิตเติ้ลบอย จำกัด
ซึ่งเป็นของผู้ถือหุ้นกลุ่มเดียวกันกับผู้ถือหุ้นใหญ่ของบริษัทเข้ามาอยู่ภายใต้โครงสร้างการบริหารงานของบริษัท
เพื่อให้เกิดความชัดเจนและความโปร่งใสในการบริหารงานและในเดือนพฤศจิกายน 2545
บริษัทได้จัดตั้งบริษัทย่อยอีก 2 บริษัท ได้แก่ บริษัท แม็ทชิ่ง บรอดคาสท์ จำกัด และบริษัท แม็ทชิ่ง
โมชั่น พิคเจอร์ส จำกัด
ทำให้ธุรกิจของกลุ่มแม็ทชิ่งมีลักษณะเป็นธุรกิจผลิตภาพยนตร์โฆษณาแบบครบวงจรทั้งในด้านอุปกรณ์การถ่ายทำ
ทีมงานการผลิต
รวมถึงการขยายธุรกิจของกลุ่มให้มีการบริการทางสื่อบันเทิงและสันทนาการเพิ่มมากขึ้น ได้แก่
การจัดรายการทางโทรทัศน์ การจัดกิจกรรมการแสดง และการผลิตภาพยนตร์เรื่อง

สำหรับบริษัทร่วม คือ บริษัท โอเรียลทัล โพสต์ จำกัด ซึ่งดำเนินธุรกิจรับจ้างตัดต่อภาพยนตร์โฆษณา
(Post Production) ที่บริษัทได้มีการลงทุนในช่วงเดือนกันยายน 2545 นั้น
เนื่องจากต่อมาบริษัทไม่สามารถตกลงขั้นสุดท้ายเกี่ยวกับข้อตกลงทางธุรกิจได้
ทำให้บริษัทตัดสินใจไม่ร่วมลงทุนในบริษัทดังกล่าว โดยบริษัทได้ขายหุ้นให้แก่กลุ่มผู้ถือหุ้นเดิมของบริษัท
โอเรียลทัล โพสต์ จำกัด ซึ่งไม่มีความเกี่ยวข้องหรือขัดแย้งกับทางบริษัท
อย่างไรก็ตามบริษัทยังคงใช้บริการตัดต่อภาพยนตร์โฆษณากับบริษัท โอเรียลทัล โพสต์ จำกัด
ตามการค้าปกติ

ในปี 2546 บริษัท
ได้มีการระดมทุนจากประชาชนทั่วไปและได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย(ตลาดหลักทรัพย์ใหม่)
พร้อมกับขยายธุรกิจของกลุ่มแม็ทชิ่งให้ครอบคลุมการบริการทางด้านบันเทิงและสันทนาการโดยได้จัดตั้งบริษัทใหม่เพื่อขยายธุรกิจในด้านต่างๆ
ได้แก่ บริษัทแม็ทชิ่ง มูฟวี่ทาวน์ จำกัด , บริษัท คนทำหนังสือ จำกัด , บริษัท กู๊ดดี้ฟิลม์ บีเคเค
จำกัด รวมถึงการลงทุนในบริษัทร่วมคือ บริษัท เทค อะ ลุค จำกัดซึ่งเป็นการร่วมทุนกับบริษัท
สามารถ ไอ-โมบาย ประกอบธุรกิจสื่ออีเล็คทรอนิคส์กลางแจ้ง

สำหรับปี 2547 บริษัทได้มีการออกและเสนอขายหุ้นเพิ่มทุนกับผู้ลงทุนแบบเฉพาะเจาะจงคือ บริษัท
บีบีทีวี โปรดัคชั่นส์ จำกัด เพื่อเป็นการรองรับการขยายตัวทางธุรกิจ
การเพิ่มประสิทธิภาพในการดำเนินธุรกิจของกลุ่มแม็ทชิ่งและการเพิ่มศักยภาพในการครองส่วนแบ่งตลาด
และในเดือนกรกฏาคม 2547 กลุ่มแม็ทชิ่ง โดยบริษัทแม็ทชิ่ง บรอดคาสท์ จำกัด (ถือหุ้นโดยบริษัท
แม็ทชิ่ง สตูดิโอ จำกัด (มหาชน) 100 %
)ได้ขยายธุรกิจผลิตรายการโทรทัศน์และบริหารช่วงเวลาของรายการโทรทัศน์
โดยได้จัดตั้งบริษัทใหม่คือ บริษัท แม็ทชิ่ง เทเลวิชั่น จำกัด ซึ่งเป็นธุรกิจการผลิตรายการโทรทัศน์

[]

2.  []ลักษณะการดำเนินธุรกิจของบริษัท และบริษัทในเครือ

บริษัท แม็ทชิ่ง สตูดิโอ จำกัด (มหาชน)ประกอบธุรกิจรับจ้างผลิตภาพยนตร์โฆษณาทางโทรทัศน์
(Producttion House) ที่แพร่ภาพทั้งในประเทศและต่างประเทศ เช่น ญี่ปุ่น จีน และเวียดนาม
เป็นต้น บริษัท มุ่งเน้นผลิตผลงานที่มีคุณภาพ และตรงตามความต้องการของลูกค้า
โดยลูกค้าของบริษัท สามารถแบ่งออกได้เป็น 2 กลุ่มคือ กลุ่มบริษัทตัวแทนโฆษณา (Agency)
และกลุ่มบริษัทผู้เป็นเจ้าของสินค้า (Non-Agency) ผลงานของบริษัท ที่ผ่านมา เช่น “หนอน-
ยูนีฟกรีนที” , ไททานิค -Soken , “ ก็อตซิลล่า-ปตท.” , มีสทีน , แบล็คแคท , ดีแทค,
คาราบาวแดง , เครื่องดื่มบำรุงกำลังลูกทุ่ง , ไฮโดรไลท์ เป็นต้น
ซึ่งจากผลงานที่มีคุณภาพและเป็นที่ยอมรับของคนในวงการ
ทำให้บริษัทได้รับรางวัลจากองค์กรที่เกี่ยวข้องกับการผลิตภาพยนตร์โฆษณาทั้งในประเทศและต่างประเทศ
เช่น London International Advertising Awards , The New York Festivals ,
Bangkok Art Directors’Awards ( BAD Awards) และ Top Advertising Contest
of Thailand Awards (TACT Awards) เป็นต้น และจากผลงานที่เป็นที่ยอมรับกว่า 10 ปี
ทำให้บริษัทได้รับการจัดอันดับจาก The Gunn Report ซึ่งตีพิมพ์ลงในนิตยสาร Creative
Review ถึง 3 ปี โดยฉบับเดือนมกราคม 2545
ได้รับการจัดอันดับให้เป็นบริษัทผลิตภาพยนตร์โฆษณาที่ได้รับรางวัลมากที่สุดในปี 2544 เป็นอันดับ 5
ของโลก สำหรับการจัดอันดับซึ่งตีพิมพ์เมื่อเดือนมกราคม 2546
บริษัทได้รับการจัดอันดับให้เป็นบริษัทผลิตภาพยนตร์โฆษณาที่ได้รับรางวัลมากที่สุดในปี 2545
เป็นอันดับ 10 ของโลก
และเป็นบริษัทผลิตภาพยนตร์โฆษณาในเอเชียแห่งเดียวที่ได้รับการจัดอันดับให้ติด 1 ใน 10 ของโลก
และสำหรับการจัดอันดับซึ่งตีพิมพ์เมื่อเดือนมกราคม 2548
บริษัทถูกจัดอันดับให้เป็นบริษัทผลิตภาพยนตร์โฆษณาที่ได้รับรางวัลมากที่สุดในปี 2547 เป็นอันดับ 4
ของโลก

เพื่อตอบสนองความต้องการของลูกค้าได้อย่างครบถ้วนทั้งในด้านการผลิตภาพยนตร์โฆษณา
การให้บริการเช่าอุปกรณ์เพื่อการผลิตภาพยนตร์ ละครและภาพยนตร์เรื่อง
รวมถึงการผลิตรายการโทรทัศน์ การจัดกิจกรรมบันเทิงต่างๆ และผลิตภาพยนตร์เรื่อง
บริษัทได้มีการลงทุนในบริษัทย่อย 9 บริษัท และบริษัทร่วม 1 บริษัท
โดยโครงสร้างการถือหุ้นในบริษัทดังกล่าว ณ วันที่ 31 ธันวาคม 2547 มีดังนี้

[]

1. บริษัท เกียร์เฮด จำกัด ก่อตั้งเมื่อวันที่ 7 มิถุนายน 2537
ปัจจุบันมีทุนจดทะเบียนเรียกชำระแล้ว 80.00 ล้านบาท
ดำเนินธุรกิจให้บริการและให้เช่าอุปกรณ์ในการถ่ายทำภาพยนตร์ , ละคร,
และภาพยนตร์โฆษณาทางโทรทัศน์
โดยมีบุคลากรที่มีลักษณะและความชำนาญในการใช้เครื่องมือให้บริการไปพร้อมกับเครื่องมือ

2. บริษัท แม็ทชิ่ง เอ็นเตอร์เทนเม้นท์ จำกัด ก่อตั้งเมื่อวันที่ 15 มิถุนายน 2542
ปัจจุบันมีทุนจดทะเบียนเรียกชำระแล้ว 10.00 ล้านบาท
ที่ผ่านมาบริษัทดำเนินธุรกิจรับจ้างผลิตรายการโทรทัศน์ และการจัดกิจกรรมการแสดง (Event
Show) ต่างๆ และเพื่อให้เกิดความชัดเจนในการดำเนินธุรกิจของกลุ่มแม็ทชิ่ง
บริษัทจึงดำเนินธุรกิจจัดกิจกรรมการแสดงเพียงอย่างเดียว
โดยโอนธุรกิจผลิตและบริหารเวลารายการโทรทัศน์ ไปให้บริษัท แม็ทชิ่ง บอร์ดคาสท์ จำกัด
ดำเนินการตั้งแต่ปี 2546 เป็นต้นไป สำหรับการจัดกิจกรรมการแสดงต่างๆ ในปี 2547
ที่เกิดขึ้นได้แก่ คอนเสริต์ศิลปินเพลงระดับโลก มารายแครี่ , ศิลปินเพลงวิทนีย์ ฮุสตัน , คอนเสริต์
10 ปีเบเกอร์รี่ และจัดรายการแฟมิลี่โชว์คือ ปีเตอร์แพนโชว์ จากประเทศอังกฤษ ,
โดราเอมอนโชว์ จากประเทศญี่ปุ่น เป็นต้น และการรับจ้างเป็นผู้จัดกิจกรรมการแสดง (Event
Organizer & Production) โดยให้บริการจัดหาและติดต่อสถานที่ อุปกรณ์ประกอบฉาก แสง
เสียง ไฟ และการผลิตรายการให้แก่ลูกค้า รวมถึงการบริหารการนำเสนอรายการต่างๆ
ได้แก่การจัดงาน Coca-Cola World Carnival Bangkok 2004-2005

[] 3. บริษัท แฟ็ทแมน แอนด์ ลิตเติ้ลบอย จำกัด ก่อตั้งเมื่อวันที่ 16 มีนาคม 2544
ด้วยทุนจดทะเบียนเรียกชำระ 7.00 ล้านบาท
ดำเนินธุรกิจผลิตภาพยนตร์โฆษณาให้แก่ลูกค้าที่มีระดับงบประมาณซึ่งต่ำกว่าของบริษัท แม็ทชิ่ง สตูดิโอ
จำกัด (มหาชน)

4. บริษัท แม็ทชิ่ง โมชั่น พิคเจอร์ส จำกัด ก่อตั้งเมื่อวันที่ 11 ตุลาคม 2545
ปัจจุบันมีทุนจดทะเบียนเรียกชำระแล้ว 20.00 ล้านบาท ดำเนินธุรกิจผลิตภาพยนตร์เรื่อง ที่มีคุณภาพ

5. บริษัท แม็ทชิ่ง บรอดคาสท์ จำกัด ก่อตั้งเมื่อวันที่ 11 ตุลาคม 2545
ปัจจุบันมีทุนจดทะเบียนเรียกชำระแล้ว 10.00 ล้านบาท
ดำเนินธุรกิจผลิตรายการโทรทัศน์และบริหารช่วงเวลาของรายการโทรทัศน์ดังกล่าว เช่น
รายการปลดหนี้ทางช่อง 7 รายการพลอยล้อมเพชรทางช่องไอทีวี รายการจับแพะชนแกะทางช่อง 7
รายการรักจริงหวังแต่งทางช่องไอทีวี รายการMovie @ Five ทางช่อง 5 และรายการข่าว 5
เฮฮาทางช่อง 5 ซึ่งปัจจุบันยังคงดำเนินรายการปลดหนี้ทางช่อง 7 , รายการดาราจำแลงทางช่อง
7

6. บริษัท คนทำหนังสือ จำกัด ก่อตั้งเมื่อวันที่ 6 มิถุนายน 2546 ด้วยทุนจดทะเบียนเรียกชำระแล้ว
2.00 ล้านบาท ดำเนินธุรกิจสิ่งพิมพ์ ปัจจุบันได้แก่ นิตยสารBioscope
ซึ่งเป็นหนังสือเกี่ยวกับเบื้องหลังการผลิตภาพยนตร์ นิตยสารCheeze เป็นหนังสือ Lifestyle
วัยรุ่น และนิตยสารปลดหนี้ เป็นหนังสือเกี่ยวกับวิถีชีวิตชาวบ้าน ปลดทุกข์ของชาวบ้าน โดยบริษัท
แม็ทชิ่ง สตูดิโอ จำกัด (มหาชน) ถือหุ้นคิดเป็นสัดส่วนร้อยละ 60 ของทุนชำระแล้ว
ส่วนที่เหลือถือโดยผู้บริหารของบริษัทดังกล่าวที่ไม่มีความเกี่ยวข้องหรือขัดแย้งกับบริษัท

7. บริษัท แม็ทชิ่ง มูฟวี่ทาวน์ จำกัด ก่อตั้งเมื่อวันที่ 12 มิถุนายน 2546
ด้วยทุนจดทะเบียนเรียกชำระแล้ว 5.00 ล้านบาท ดำเนินธุรกิจพัฒนาโครงการเมืองภาพยนตร์
ซึ่งในเบื้องต้นอยู่ในขั้นตอนการศึกษาความเป็นไปได้ของโครงการ

8. บริษัท กู๊ดดี้ ฟิล์ม บีเคเค จำกัด ก่อตั้งเมื่อวันที่ 1 ตุลาคม 2546
ด้วยทุนจดทะเบียนเรียกชำระแล้ว 1.00
ล้านบาทโดยดำเนินธุรกิจรับจ้างผลิตภาพยนตร์โฆษณาต่างประเทศ ซึ่งบริษัท แม็ทชิ่ง สตูดิโอ จำกัด
(มหาชน)ถือหุ้นคิดเป็นสัดส่วนร้อยละ 60 ของทุนชำระแล้ว
ส่วนที่เหลือถือโดยผู้บริหารของบริษัทดังกล่าวที่ไม่มีความเกี่ยวข้องหรือขัดแย้งกับบริษัท

9. บริษัท แม็ทชิ่ง เทเลวิชั่น จำกัด ก่อตั้งเมื่อวันที่ 19 กรกฎาคม 2547
ด้วยทุนจดทะเบียนเรียกชำระแล้ว 5.00 ล้านบาท
ดำเนินธุรกิจผลิตรายการโทรทัศน์และบริหารช่วงเวลาของรายการโทรทัศน์นั้น ซึ่งบริษัท แม็ทชิ่ง
บรอดคาสท์ จำกัด ถือหุ้นคิดเป็นสัดส่วนร้อยละ 64.99 ของทุนชำระแล้ว

10. บริษัท เทค อะ ลุค จำกัด ซึ่งเป็นบริษัทร่วม มีทุนจดทะเบียนชำระแล้ว 50.00 ล้านบาท
ดำเนินธุรกิจให้บริการจัดทำสื่อกลางแจ้งผ่านจออีเล็คทรอนิคส์ LED Billboard โดยติดตั้งที่แรกที่
Central World Plaza ซึ่งบริษัท แม็ทชิ่ง สตูดิโอ จำกัด (มหาชน) มีสัดส่วนการถือหุ้น ณ วันที่
31 ธันวาคม 2547 เท่ากับร้อยละ 25 ของทุนชำระแล้ว โดยมีบริษัทสามารถ อินโฟ มีเดีย จำกัด
ซึ่งเป็นบริษัทย่อยของบริษัทสามารถ ไอ-โมบาย จำกัด (มหาชน) ถือในสัดส่วนร้อยละ 50
ของทุนชำระแล้ว และบริษัท มาสเตอร์ แอ็ด จำกัด (มหาชน) ถือในสัดส่วนร้อยละ 25
ของทุนชำระแล้ว

[]

2.3 โครงสร้างรายได้ของกลุ่มบริษัทแม็ทชิ่ง

โครงสร้างรายได้ของกลุ่มบริษัทแม็ทชิ่ง ในปี 2546 และปี 2547 สามารถจำแนกได้ดังนี้

+---------------+--------------+-------+------+-------+------+-------+
| ประเภทธุรกิจ    | ดำเนินการโดย  | %     | 1    |       | 1    |       |
|               |              | การถ  | มค.  |       | มค.- |       |
|               |              | ือหุ้นขอ | -31  |       | 31   |       |
|               |              | งบริษัท | ธค.  |       | ธค.  |       |
|               |              |       | 2546 |       | 2547 |       |
+---------------+--------------+-------+------+-------+------+-------+
|               |              |       | ล้า   | ร้อยละ | ล้า   | ร้อยละ |
|               |              |       | นบาท |       | นบาท |       |
+---------------+--------------+-------+------+-------+------+-------+
| ธุรกิจผล        | MS , FT ,    | 100 % | 45   | 60.16 | 49   | 51.33 |
| ิตภาพยนตร์โฆษณา |              |       | 7.92 | %     | 0.27 | %     |
|               | GF           | 60 %  |      |       |      |       |
+---------------+--------------+-------+------+-------+------+-------+
| ธุรกิจผล        | MB * , ME    | 100%  | 10   | 13.21 | 9    | 9.75  |
| ิตรายการโทรทัศน์ |              |       | 0.58 | %     | 3.10 | %     |
+---------------+--------------+-------+------+-------+------+-------+
| ธุรกิจจัดแสดงโชว์ | ME           | 100 % | 11   | 15.37 | 21   | 22.30 |
|               |              |       | 6.99 | %     | 3.02 | %     |
+---------------+--------------+-------+------+-------+------+-------+
| ธุรกิจให้เช่า     | GH ,MS       | 100 % | 6    | 8.20  | 10   | 11.34 |
| อุปกรณ์และบริการ |              |       | 2.39 | %     | 8.24 | %     |
+---------------+--------------+-------+------+-------+------+-------+
| ธุรกิจผ         | MM           | 100 % | -    | 0 %   | 2    | 2.32  |
| ลิตภาพยนตร์เรื่อง |              |       |      |       | 2.13 | %     |
+---------------+--------------+-------+------+-------+------+-------+
| รายได         | MS , BM      | -     | 1    | 1.41  | 1    | 1.36  |
| ้จากการขายสินค้า |              |       | 0.74 | %     | 3.01 | %     |
+---------------+--------------+-------+------+-------+------+-------+
| รายได้อื่นๆ      | MS , ME ,    | -     | 1    | 1.65  | 1    | 1.59  |
|               | FT,          |       | 2.57 | %     | 5.20 | %     |
|               |              |       |      |       |      |       |
|               | GH ,MB , MM  |       |      |       |      |       |
|               | ,            |       |      |       |      |       |
|               |              |       |      |       |      |       |
|               | MT , BM      |       |      |       |      |       |
|               | ,GF,MV       |       |      |       |      |       |
+---------------+--------------+-------+------+-------+------+-------+
| ส่วน           | TK           | 25 %  | -    | 0 %   | 0.14 | 0.01  |
| แบ่งกำไรจากเงิน |              |       |      |       |      | %     |
| ลงทุนในบริษัทร่วม |              |       |      |       |      |       |
+---------------+--------------+-------+------+-------+------+-------+
| รวม           |              |       | 76   | 1     | 95   | 10    |
|               |              |       | 1.19 | 00.00 | 5.11 | 0.00% |
|               |              |       |      | %     |      |       |
+---------------+--------------+-------+------+-------+------+-------+

หมายเหตุ :

MS หมายถึง บมจ.แม็ทชิ่ง สตูดิโอ BM หมายถึง บจ.คนทำหนังสือ

GH หมายถึง บจ.เกียร์เฮด MT หมายถึง บจ.แม็ทชิ่ง มูฟวี่ทาวน์

ME หมายถึง บจ.แม็ทชิ่ง เอ็นเตอร์เทนเม้นท์ GF หมายถึง บจ.กู๊ดดี้ฟิล์ม บีเคเค

FT หมายถึง บจ.แฟ็ทแมน แอนด์ ลิตเติ้ลบอย MV หมายถึง บจ.แม็ทชิ่ง เทเลวิชั่น

MM หมายถึง บจ.แม็ทชิ่ง โมชั่นพิคเจอร์ส TK หมายถึง บจ.เทค อะ ลุค

MB หมายถึง บจ.แม็ทชิ่ง บรอดคาสท์

* เริ่มดำเนินธุรกิจผลิตรายการโทรทัศน์แทน ME ในปี 2546

[]2.4 เป้าหมายในการดำเนินธุรกิจ

บริษัท มีเป้าหมายที่จะเป็นผู้นำในธุรกิจผลิตภาพยนตร์โฆษณาในระดับภูมิภาค
อย่างไรก็ตามบริษัทจะยังคงดำรงสถานะความเป็นผู้นำในธุรกิจผลิตภาพยนตร์โฆษณาในระดับประเทศ
ทั้งในด้านคุณภาพของงานและรายได้จากการผลิตภาพยนตร์โฆษณา
ซึ่งจะทำให้บริษัทมีส่วนแบ่งทางการตลาดมากที่สุดในธุรกิจผลิตภาพยนตร์โฆษณาในประเทศไทย

ในส่วนของบริษัทย่อย บริษัทมีนโยบายให้บริษัทย่อยดำเนินธุรกิจแต่ละประเภทอย่างชัดเจน
และสามารถดำรงอยู่ได้ด้วยการดำเนินงานของแต่ละบริษัท
รวมถึงการสนับสนุนธุรกิจภายในกลุ่มแม็ทชิ่งให้มีธุรกิจทางด้านสันทนาการและบันเทิงเพื่อสนองความต้องการของลูกค้าได้อย่างครบถ้วน